**Александра Обрадовић**

acaobradovic7@gmail.com

**Поетичке импликације опозиције свјетлост – мрак у дјелима**

**Ива Андрића и Александра Тишме**

Са свијешћу да мотив свјетлости није доминантан мотив у књижевном стваралаштву ових аутора, његове манифестације се сагледавају прво на дескриптивној равни, а читају на могућем симболичком плану у контексту фабуларне линије којој припадају. Основу овог излагања и полазни циљ чиниће примјери из капиталних романа оба писца *На Дрини ћуприја* и *Употреба човека.* У том смислу је значајно издвојити неколико тематских кругова који се посредством овог мотива намећу истраживачкој пажњи:

* Манифестације мотива свјетлости – значење рефлектора у Тишмином роману *Употреба човека* са освртом на конотације електрике везане за хронотоп романескне приче, насупрот чега ће се истицати мистична свјетлост фењера и гасних лампи Андрићеве ћуприје;
* Однос свјетлости и мрака – могућност сагледавања на плану супротстављених личности какве су Сеп Ленарт и Роберт Кронер, те Милан Гласинчанин и демонизовани странац;
* Свјетлост просвјетитељства – осврт на симболичку свјетлост знања и тумачење јунака који су представљени као носиоци вјере у знање и напредак (Андрићев Никола Гласинчанин и Тома Галус насупрот Тишмином Милинку Божићу) чије судбине се читају као пишчев поетички сигнал;
* Свјетлост смрти – парадоксално полазиште које покушава да освијетли случај Вере Кронер у контексту повратка из логора и немогућности обнављања живота у послијератном времену;
* Разумијевање доминантне линије српског модернистичког приповиједања која прави широку криву од Андрићевог литерарног оптимизма до Тишминог антрополошког песимизма.

11. симпозијум „Андрићева сунчана страна“

Херцег Нови, 11-14.10.2018.